Resep: MelkkluitjiesArgieffoto (Lewer 4 – 6 porsies) Bestanddele: 40 g (75 ml) (6 e) vlapoeier 50 g (60 ml) (¼ k) suiker 500 ml (2 k) melk 2 eiers, geskei 2 ml vanieljegeursel 15 ml (3 t) botter of margarien 7 ml (1½ t) gemaalde kaneel Metode: 1. Meng vlapoeier en suiker met ŉ bietjie van die melk tot ŉ pasta. 2. Verhit res van melk in ŉ middelslag-kastrol oor matige hitte tot kookpunt 3. Verdik met vlapoeiermengsel. 4. Klits eiergele effens en roer vinnig by vlapap. 5. Kook tot gaar. 6. Haal van stoof af en roer vanieljegeursel by. 7. Klits eierwitte tot styf en vou met ŉ metaallepel in vlamengsel in. 8. Skep lepelsvol in lae in ŉ opdienbak; stip tussen lae met botter en strooi kaneel oor. 9. Sit warm voor. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636